Die regte medisyne vir verkoue | rooi rose Die regte medisyne vir verkoue | rooi rose
Die regte medisyne vir verkoue
JY KAN jou seer keel en koors self dokter én stukke beter voel. Ons wys jou wat jy benodig. Deur Salomé Delport
Dit is duur en dikwels onnodig om dokter toe te gaan vir 'n verkoue. Maar intussen voel jy sleg; jou lyf en kop pyn; jou sinusse voel dik en verstop; jou keel is droog en seer en jy voel pap. Toemaar, kyk wat kan help dat jy ten minste beter voel terwyl jou liggaam die virus beveg.
Vir koors en lyfseer
Begin met 'n kombinasiemiddel wat die algemene simptome verlig, soos Advil CS of Corenza C.
Vir daardie teer, rooi neus en bolip
Wend van die eerste nies af 'n skermroom aan, soos vaselien, Burnshield of 'n bababoudjieroom soos Bepanthen. Gebruik baie sagte snesies.
Vir 'n loopneus
Gebruik Advil CS, Sudafed of Gripon.
Vir 'n toeneus
Gebruik 'n ontstumiddel soos Iliadin as jou neus geswel is. Maar moenie Iliadin langer as vyf dae gebruik nie, want dit kan jou neusgange op die lange duur selfs meer laat toeswel. As jou neus toe is omdat taai neusslym nie kan wegdreineer nie, is 'n slymverdunner soos ACC beter.
Vir 'n droë hoes met 'n postnasale drup
Gebruik Corbar, Phensedyl of Medifed goed.
Vir 'n droë hoes sonder 'n postnasale drup
Gebruik Pholtex, NitePax, Dilinct Dry of Benylin DM.
Vir 'n nat hoes
Gebruik 'n ekspektorant soos Solphyllex, DPH, Muco-spect, Bisolvon Linctus of Dilinct.
Vir 'n seer keel
Gebruik Betadine-mondspoel as gorrelmiddel of maak jou eie gorrelmiddel met soutwater: 'n teelepel op 'n liter gekookte, afgekoelde water. 'n Suigtablet of spuitmiddel reik egter dieper in jou keel en verlig die seer beter. Medikeel verdoof baie doeltreffend en is as spuitmiddel en suigtablette beskikbaar. Andolex is nog 'n opsie.
Vir toegeslane ore
Gebruik 'n opdroogmiddel soos Demazin of Actifed die beste.
As jy moet deurdruk
Die beste raad vir 'n verkoue en griep is om te rus. Maar soms is dit doodeenvoudig nie 'n opsie Jy kan jouself aan die gang hou maar wees versigtig, want daar is oorgenoeg bewyse dat die streptokok-bakterie wat dikwels ná 'n verkoue toeslaan jou hartspier kan aantas – soos ook die griepvirus as jy jouself tydens griep ooreis. Al die deurdramiddels bevat groot dosisse kafeïen of guarien wat 'n soort kafeïen is, soos Bioplus, Turbovite, Berocca Booster en Clicks Energy Syrup. Maak jou ook reg vir 'n besonder diep daling in jou energie sodra die kafeïen uitgewerk is.
Die verkouemedisyne wat gevaarlik is of vermy moet word
Medikasie laat jou beter voel, maar wees versigtig vir kodeïen en pseudefedrien. Hulle is nie vir almal veilig nie.
Twee risiko's van kodeïen
1. Dit kom in talle verkouemedikasies en hoesstrope voor maar dit is berug daarvoor dat dit mense hardlywig maak. Vermy dit as jy reeds sukkel.
2. Kodeïen het ook 'n baie werklike verslawingspotensiaal. Vermy dit as jy of iemand in die huis dwelms gebruik of gebruik het.
As jy self jou verkouemedikasie uitkies, gaan die bestanddeellys op die verpakking of ingeslote voubiljet sorvuldig na of vra jou apteker om jou te help om iets uit te kies wat vry van kodeïen is.
Drie groepe mense wat pseudoefedrien moet vermy
Mense met hartprobleme, hoë bloeddruk of diabetes moet liewer wegbly van pseudoefedrien. Dit is nou 'n skedule 6-middel maar word steeds in lae dosisse in algemene verkouemiddels gebruik. Bekende middels hiermee is Advil CS.
koorsdiabetesverkouegriepdwelmshartgriepsimptomeseer lippenieshoespostnasale druphoofpynsinuspynverstopte sinussekeelseeroorpynhardlywighoesstroopbloeddruk